21/08/2009 | Administración LocalMunicipal
Coristanco
Selección de persoal laboral temporal

ANUNCIO: SELECCIÓN PERSOAL LABORAL TEMPORAL Por Resolución da Alcaldía de data 29 de xullo de 2009 aprobaronse as bases para a contratación de forma interina con carácter laboral temporal a tempo parcial das oito prazas de Limpador de Escolas Unitarias: OCA, RABADEIRA, FEIRANOVA, VALENCIA, MIRA, XAVIÑA, ESFARRAPA E AGUALADA ubicadas no término municipal de Coristanco, que seguidamente se transcriben. Segundo se indica na base 4ª o prazo de presentación de solicitudes será de dez días naturais, que se iniciará o día seguinte ó da publicación do anuncio da convocatoria no Boletín Oficial da Provincia. O obxecto das presentes bases é a contratación de forma interina (artigo 15 de Estatuto dos Traballadores aprobado por Real Decreto Lexislativo 1/1995) con carácter laboral temporal a tempo parcial das oito prazas de Limpador de Escola Unitaria creadas na oferta de emprego público do ano 2009 aprobada por Decreto de alcaldía de 23 de abril de 2009 para as ESCOLAS UNITARIAS DE OCA, RABADEIRA, FEIRANOVA, VALENCIA, MIRA, XAVIÑA, ESFARRAPA E AGUALADA ubicadas no término municipal de Coristanco. O contrato terá caracter laboral e celebraráse ata a cobertura definitiva das oito prazas a tempo parcial, e será retribuído co salario que corresponda de conformidade co establecido neste Concello no cadro de persoal: Para participar no proceso selectivo, os aspirantes deberán cumpli-los seguintes requisitos: 1.- Ter a nacionalidade española ou pertencer a unha nacionalidade integrante da Unión Europea (acreditarase mediante fotocopia do D. N. I.). 2. Ter cumpridos 16 anos de idade o día no que remate o prazo de presentación de solicitudes (acreditarase mediante fotocopia do D. N. I.). 3.- Non padecer enfermidade ou defecto físico que lle imposibilite para o desempeño das correspondentes funcións. (Acreditarase mediante certificado médico). 4.- Non haber sido separado, mediante expediente disciplinario do servizo do Estado, Comunidades Autónomas ou Entidades Locais, nin estar inhabilitado ou incapacitado para o exercicio das funcións públicas (xustificarase mediante declaración xurada). 5.- Non estar incurso en causa de incompatibilidade, según o disposto na Lei 53/84, do 26 de decembro, e disposicións dictadas no seu desenvolvemento (xustificarase mediante declaración xurada). Os anteriores requisitos, agás o referido á incompatibilidade, deberán posuírse no momento de rematar o prazo de presentación de instancias e ata a data da contratación. Non se esixirá ós aspirantes a presentación previa dos documentos xustificativos dos requisitos sinalados, bastando para ser admitidos que os aspirantes manifesten nas súas instancias que reúnen todas e cada unha das condicións esixidas na convocatoria e que comprométense a prestar xuramento ou promesa regulamentario. Cando se aleguen méritos, deberán xustificarse documentalmente ca instancia, a través de orixinais ou copias cotexadas. As persoas interesadas en participar no presente proceso selectivo, deberán presentar a correspondente instancia, dirixida o Sr. Alcalde-Presidente, no rexistro de entrada do Concello, de 9 a 14 horas no prazo de dez días naturais dende a publicación destas bases no BOP e no taboleiro de anuncios do Concelllo. As instancias tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Non obstante, neste último caso, deberá anticiparse a presentación da solicitude de participación, a través de calquera medio que permita deixar constancia (fax, telegrama etc.) que deberá ter entrada no rexistro do Concello antes de que remate o prazo e hora fixados como o último día para a presentación de solicitudes.1.-Rematado o prazo de presentación de instancias o Alcalde do Concello ou Concelleiro en quen delegue dictará resolución aprobando a lista de aspirantes admitidos e excluídos, que se publicará no Taboleiro de Anuncios da Casa do Concello. No caso de que fosen admitidos tódolos aspirantes presentados, poderá dictarse directamente a lista definitiva de admitidos, sen prexuízo de que contra a mesma se poderá interpoñer os recursos procedentes en Dereito.2.-Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contado a partir do seguinte ó da publicación da resolución no Taboleiro de Anuncios do Concello, para subsana-los defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva.3.-Contra a resolución a que se refire o punto 1, así como contra aqueloutras que resolvan a subsanación de defectos ou omisión de inclusión a que se refire o punto 2 poderán interpoñerse os recursos a que haxa lugar en Dereito. A selección dos aspirantes farase polo sistema de concurso-oposición. - Fase de concurso. A fase de concurso consistirá na valoración dos seguintes méritos: - Experiencia profesional, ata un máximo de 4 puntos: a) Servicios prestados na Administración Pública, en posto relacionado ca función a desempeñar: 0,20 puntos por mes. b) Servicios prestados na empresa privada e relacionados ca función a desempeñar: 0,10 puntos por mes. Non se computarán servizos inferiores a un mes, considerándose, a estes efectos, os meses como períodos de 30 días, con independencia de que a xornada prestada sexa a tempo completo ou a tempo parcial. Esta experiencia acreditarase mediante contrato de traballo e vida laboral ou outro documento equivalente. No caso de acreditar a experiencia na Administración Pública poderase sustituir o contrato de traballo acompañado da vida laboral por certificación expedida por organismo competente sempre que queden acreditados os servizos prestados, a categoría profesional na que foi contratada e a duración do contrato, con data de inicio e de remate. No caso de presentar contratos ou outros documentos nos que non se indique claramente a data de inicio e de remate da prestación dos servizos, a categoría profesional ou si se prestaron a tempo parcial ou total, o Tribunal estará facultado para valorar con 0 puntos, os méritos alegados. - Fase de oposición. A oposición, consistirá na realización das seguintes probas: 1. Proba de aptitude física sobre métodos, utensilios e productos de limpeza A proba valoraránse de 0 a 10 puntos, debendo obterse como mínimo 5 puntos para aprobar. A realización da probas será sinalada na Resolución na que se nomee o Tribunal cualificador e publicada no taboleiro de anuncios da casa do Concello. O Tribunal Cualificador estará composto por los seguintes membros que poderán intervir indistintamente: - Presidente: Funcionario/a ou traballador laboral fixo do Concello. - Secretario: (actuará con voz pero sen voto) O Secretario do Concello ou persoa en quen delegue. - Vocais: 1.-Funcionario ou traballador laboral fixo do Concello.2.-Funcionario ou traballador laboral fixo do Concello.3.- Funcionario ou traballador laboral fixo do Concello.2.-Os membros do Tribunal estarán suxeitos és supostos de abstención e recusación previstos nos artigos 28 e 29 da Lei 30/1992 citada, non podendo seren nomeados membros, colaboradores ou asesores do Tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.-0 Tribunal non poderá constituirse nin actuar sen a asistencia de alomenos tres dos seus membros, titulares ou suplentes indistintamente. En todo caso será precisa a asistencia do Presidente e do Secretario.4.-0 Tribunal poderá dispor a incorporación de asesores especialistas para as probas que estime pertinentes, e estos limitaránse únicamente ó exercicio das súas especialidades técnicas en base exclusivamente ás cales colaborarán co órgano de selección.5.-0 Tribunal Cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases.1.-Rematada a cualificación dos aspirantes, o Tribunal formará a relación de aprobados pola orde de puntuación final obtida, non podendo rebasar éstes o número de prazas convocadas e faráa pública no Taboleiro de Anuncios do Concello. 2.-De acordo coa relación, elevarase ó Sr. Alcalde-Presidente, ademáis da acta da sesión, a proposta de nomeamento dos aspirantes aprobados.3.-Na acta da sesión, incluirase unha relación dos aspirantes que non foran incluidos na relación de aprobados e proposta de nomeamento, co fin de que, se por calquera circunstancia algún aspirante incluido nesta non fora nomeado, poderían selo, pola orde de puntuación obtida no proceso de selección. Ademáis a relación quedará para poder ser utilizada ata o remate do contrato laboral das persoas seleccionadas, como reserva (sempre respetando a orde da lista), para cubrir situacións de renuncia voluntaria, procesos de incapacidade temporal, ou calquera outra circunstancia, no posto de traballo obxecto desta convocatoria. Cando un dos aspirantes incluidos na lista fose chamado para ocupar un posto, ó remata-lo período de contratación recuperará o seu lugar inicial na mesma, de xeito que poderá ser chamado para unha nova contratación. O aspirante seleccionado presentará, dentro do prazo de tres días naturais, dende que se faga pública a súa aprobación, os documentos acreditativos das condicións esixidas na convocatoria. A non presentación dentro do prazo fixado no parágrafo anterior da presente base da documentación antes referida, agás os casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Unha vez presentados os documentos, o aspirante nomeado deberá formaliza-lo correspondente contrato laboral no prazo de tres días hábiles, contados do día seguinte ó da notificación do nomeamento; se non o formaliza no prazo indicado, sen causa xustificada, quedarán anuladas tódalas súas actuacións. Establécese un período de proba de 15 días, conforme ó artigo 14 do Estatuto de Traballadores. Transcorrido este periodo se a persoa da que se trate o superase satisfatoria mente, adquirirá plena eficacia o contrato suscrito. Mentres non se formalice o contrato e non se incorpore ó posto de traballo, o aspirante non terá dereito a percepción económica de ningunha clase. Quen sen causa xustificada non concorrese a formalizalo contrato na data sinalada, perderá tódolos dereitos derivados da superación das probas selectivas O Tribunal queda autorizado para resolver as dúbidas que se presenten e toma-las súas actuacións. Coristanco, 29 de xullo de 2009 O alcalde Asdo.: Antonio Pensado Plágaro